Čovjek je čovjeku vuk

Sada zatvori oči.

Zamisli da si u maloj prostoriji. Skriven, sklupčan, nema svjetlosti, nema zvuka, nema hrane, nema vode. Zamisli da si u takvoj prostoriji i da patiš, da plačeš i vrištiš za milost, ali nitko te ne čuje.

Zamisli da si u takvoj prostoriji jer si drugačiji. Zamisli da si tako jer si drugačije vjeroispovijesti, pripadaš drugoj kulturi ili seksualnoj orijentaciji. Zamisli sad da si tamo, ni kriv ni dužan, tamo si jer si samo čovjek. Jedne noći, zaspati nisam mogla. U meni je nešto iskrilo, nešto je prkosilo. Plakala sam te noći jer suze više držati nisam držati mogla, nisam htjela. Plačući spoznavši da je neko dijete bilo osuđivano, mučeno i ubijeno. Zbog jednoga čovjeka, zbog jedne gluposti ljudske. Plakala sam jer je jedno dijete izgubilo djetinjstvo zbog toga istog čovjeka. Te noći čula sam vrisak svakoga djeteta koje zbog čovjeka boso noću luta, koje na vratima čeka, čeka i čeka, da se pojavi netko tko će ga voljeti i imati. Čula sam plač djeteta koje je u jednoj noći izgubilo sve: djetinjstvo, igru, sreću, majku, oca, sve!

Toga jutra probudila sam se znajući da ne smijem čekati, da ne smijem ovdje sjediti i šutjeti. Znala sam da moram čvrsto stati na noge i početi sebe mijenjati. Jer, tko je ta osoba koja ljude tjera u mračnu prostoriju? Tko je taj čovjek koji je ubio to dijete? Pa mi smo ti ljudi, ja sam taj čovjek, ti si taj čovjek. Svatko od nas jednom je bio taj čovjek. Tko je ta osoba na koju svako dijete u sirotištu čeka? Pa ti si ta osoba, ja sam ta osoba!

Mi smo ti ljudi koji mijenjamo svijet u dobro ili loše. Na nas svako dijete čeka. Jer, ako ti nećeš promijeniti sebe, ako ja neću promijeniti sebe, tko će onda promijeniti svijet?

Zaporka: 12345čovjek

Razred: 8. razred

Zaporka: 12345čovjek

Učenica: Mirka Matuša Popović

Naslov: Čovjek je čovjeku vuk

Razred: 8. a

Škola: Osnovna škola Vladimir Bosnar Stubičke Toplice

Mentorica: Romina Gorički Mihaljinec

Adresa: Strmečka cesta 5 a, 49244 Stubičke Toplice; 049/282-531